La cultura swahili xe la cultura de le etnie che vive su la costa de el Kenya, la Tanzania, el Mozanbico del nord, e le ìxołe Comore. La xente de la cultura swahili le parla la łéngua swahili, ła ga tanti costumi de origine islamica miscià co i costumi de le tribù Bantu de la costa africana. I swahili i conta el tempo da el tramonto del di al tramonto del dì dopo. Le sie de la sera scominsia el di. La una de sera xe le 19:00 del nostro modo de contar. Mezanote xe le sie. Par distinguar da le sete de sera a le sete del matin basta xontar asubuhi o jioni . I swahili ga na coxina rafinata che ła dopara el pése, el late de coco, le spezie. Ei i bee el cafè senza metar el sùcaro . La musica swahili la se ciama bango e la xe doparà sora-de-tuto ne le feste de matrimonio. N'altra forma popolare de musica la xe el taarab, che el vien da Zanzibar.